
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1222 

31 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή της Οικονομικής Αρωγής που χορη¬ 


γεί το Ταμείο Αρωγής Αναπήρων και Θυμάτων Πο¬ 
λέμου (ΤΑΑΘΠ). 1 

Σύσταση, συγκρότηση και ορισμός μελών Ομάδας 
Εργασίας, για τη μελέτη των προβλημάτων που α¬ 
φορούν το πετρέλαιο θέρμανσης. 2 

Αναγνώριση της Α.Ε. ΕΛΛΗΝΙΚΟΣ ΝΗΟΓΝΩΜΩΝ ως 
φορέα ελέγχου σύμφωνα με την Οδηγία 94/25 για 
τα σκάφη αναψυχής. 3 


Αύξηση ύψους της συμμετοχής του Οργανισμού 
Εργατικής Κατοικίας (Ο.Ε.Κ.), στο πρόγραμμα δα- 
νειοδοτήσεως με τη σύσταση Ειδικού Στεγαστικού 
Ανακυκλούμενου Κεφαλαίου (Ε.Σ.Α.Κ.) για το έτος 


1997. 4 

Καθορισμός ποσοστού απολύσεων κατά το Α’ εξάμη¬ 
νο του έτους 1998. 5 

Καθορισμός ποσοστού αμοιβής των δικηγόρων του 
Δικηγορικού Συλλόγου Καβάλας από τις υποθέ¬ 
σεις αναγκαστικών απαλλοτριώσεων. 6 


Καθορισμός ποσοστού αμοιβής των δικηγόρων μελών 


του Δικηγορικού Συλλόγου Ναυπλίου για παράστα¬ 
ση σε υποθέσεις αναγκαστικών απαλλοτριώσεων. 7 

Ίδρυση Αστυνομικού Σταθμού Περιορισμένης Χρονι¬ 
κής Διάρκειας στον οικισμό Αχαράβη του Δήμου 
Θιναλίου Κέρκυρας. 8 

Επέκταση της τοπικής αρμοδιότητας Υπηρεσιών της 
Αστυνομικής Διεύθυνσης Φθιώτιδος. 9 

Συμπλήρωση της 3932/3.10.1997 (ΦΕΚ 954/ 

24.10.1997/τ. Β’) απόφασης του Πρύτανη του Γεω- 
πονικού Πανεπιστημίου Αθηνών. 10 

Συμπλήρωση της 3931/3.10.1997 (ΦΕΚ 954/ 
24.10.1997/τ. Β’) απόφασης του Πρύτανητου Γεω¬ 
πονικού Πανεπιστημίου Αθηνών. 11 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ- Σ. 6595 (1) 

Αναπροσαρμογή της Οικονομικής Αρωγής που χορηγεί 

το Ταμείο Αρωγής Αναπήρων και Θυμάτων Πολέμου 

(ΤΑΑΘΠ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Αφού λάβαμε υπόψη: 

α. Τις διατάξεις των άρθρων 75 και 87 του Α.Ν. 1324/49 
(ΦΕΚ Α’ 326) «περί προστασίας και αποκατάστασης των 
αναπήρων πολέμου οπλιτών και θυμάτων πολέμου» όπως 
αυτά τροποποιήθηκαν με το άρθρο 21 του Ν. 1043/80 
(ΦΕΚΑ' 87) και το άρθρο 13του Ν. 1680/87 (ΦΕΚΑ’ 7). 

β.Τηναριθ.881 /4/24.11.1997απόφασητου ΔΣ/ΤΑΑΘΠ. 

γ. Τις διατάξεις του άρθρου 25 του Ν. 2292/95 (ΦΕΚΑ’ 
35). 

δ. Την αριθ. 29261/7.10.1996 κοινή απόφαση του Πρω¬ 
θυπουργού και του Υπουργού Εθνικής Αμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β’ 933). 

ε. Το άρθρο 29 Ατού Ν. 1558/85, όπως αυτό προστέθη¬ 
κε με το άρθρο 27 του Ν. 2081/1992 με το οποίο καθορί¬ 
ζεται έλεγχος των δαπανών που προκαλούν οι κανονιστι¬ 
κές διοικητικές πράξεις. 

στ. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΑΘΠ ύψους 130.908.000 δρχ. περίπου για το οικο¬ 
νομικό έτος 1998 και ισόποση για καθένα από τα επόμενα 
οικονομικά έτη, για την αντιμετώπιση της οποίας έχει εγ¬ 
γράφει πίστωση στον προϋπολογισμό του Ταμείου έτους 
1998, αποφασίζουμε: 

1. Εγκρίνουμε την αναπροσαρμογή της Οικονομικής 
Αρωγής (πρώην λουτροθεραπεία) σε εξήντα χιλιάδες 
(60.000) δρχ. που χορηγεί το Ταμείο Αρωγής Αναπήρων 
και Θυμάτων Πολέμου (ΤΑΑΘΠ) στα μέλη του. 

2. Το παραπάνω ποσό ισχύει από 11ανουάριου 1998 και 
μετά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1997 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ(ΤΕΥΧΟΣΔΕΥΤΕΡΟ) 


Αριθ. 1132696/ 2169/Α0006 · ^ 2 

Σύσταση, συγκρότηση και ορισμός μελών Ομάδας Εργα¬ 
σίας, για τη μελέτη των προβλημάτων που αφορούν το 
πετρέλαιο θέρμανσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88«Οργανισμος 
του Υπουργείου Οικονομικών» (ΦΕΚ128 Α’), όπως τροπο¬ 
ποιήθηκε και ισχύει. 

β) Της παρ. 1 του άρθρου 23 του Ν. 2085/92 «Ρύθμιση 
θεμάτων οργάνωσης, λειτουργίας και προσωπικού της 
Δημόσιας Διοίκησης και άλλες διατάξεις» (ΦΕΚ 170 Α). 

γ) Του άρθρου 34του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178 
Α'), σε συνδυασμό με τις διατάξεις του άρθρου 13 του Ν. 

2346/95 (ΦΕΚ 220 Α’). 
ε) Της παρ. 22 του άρθρου 5 του Ν. 2343/95 (ΦΕΚ 211 

Α’). 

δ) Των άρθρων 18 και 19του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40 Α'). 

ε) Της παρ. 18του άρθρου 18του Ν. 2503/97 (ΦΕΚ 107 
Α’) «Διοίκηση, οργάνωση, στελέχωση της περιφέρειας, 
ρύθμιση θεμάτων για την Τοπική Αυτοδιοίκηση και άλλες 

διατάξεις». , , 

2. Το από 28.11.1997 Σημείωμα της Δ/νσης Ειδικών Φο¬ 
ρών Κατανάλωσης. 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη για την αμοιβή των μελών της 
Ομάδας Εργασίας 800.000 δρχ. περίπου, η οποία θα βα¬ 
ρύνει τις πιστώσεις του προϋπολογισμού εξόδων έτους 
1998 του Υπουργείου Οικονομικών (ΚΑΕ 0515, Ε.Φ. 
23110). 

4. Την αριθ. 1123812 / 1 424/Α0006/14.11.1996 απόφαση 
υας (ΦΕΚ 1052 Β ). όπως αυτή τροποποιήθηκε και συ¬ 
μπληρώθηκε με την αριθ. 1047377/598/Α0006/29.4.1997 
(ΦΕΚ 366 Β’) ομοία, με την οποία μεταβιβάστηκε η εξου¬ 
σία, στο Γενικό Γραμματέα και στους Γενικούς Δ/ντές 
κ.λπ., η εξουσία να υπογράφουν «Με Εντολή Υπουργού», 

αποφασίζουμε: , 

Α. Συνιστούμε στο Υπουργείο Οικονομικών, Ομαδα 
Εργασίας για τη μελέτη των προβλημάτων που αφορούν 
το πετρέλαιο θέρμανσης. 

Β. Συγκροτούμε την παραπάνω Ομάδα Εργασίας και ο- 
ρίζουμε τα μέλη αυτής, ως εξής: 

1 Τον Σ.'Στούρνα. καθηγητή του Εθνικού Μετσοβειου 
Πολυτεχνείου, ως Υπεύθυνο Συντονιστή. 

2. Τον Γ. Κοκκολάκη, Αναπληρωτή Καθηγητή Μαθημα¬ 
τικών του Εθνικού Μετσοβειου Πολυτεχνείου, ως μέλος. 

3. Τον Δημήτριο Αέκκα, υπάλληλο με βαθμό Α’, του κλά¬ 
δου ΠΕ Τελωνειακών, που υπηρετεί ως προϊστάμενος της 
Δ/νσης Ειδικών Φόρων Κατανάλωσης, ως μέλος, με ανα¬ 
πληρωτή τον Γεώργιο Κουνάδη, υπάλληλο με βαθμό Α , 
του κλάδου ΠΕ Τελωνειακών, που υπηρετεί στο Α’ Τμήμα 
της ιδίας Δ/νσης. 

4. Τον Ν. Γκέλη, προϊστάμενο της Δ/νσης Πετροχημικών 
του Γενικού Χημείου του Κράτους, ως μέλος, με αναπλη¬ 
ρωτή τον Παν. Ζαχαριουδάκη, προϊστάμενο Τμήματος 

της ίδιας Δ/νσης του Γ.Χ.Κ. 

5. Τον Ευστρ. Καλύβα, υπάλληλο με βαθμό Α , του κλά¬ 


δου ΠΕ Τελωνειακών, που υπηρετεί ως προϊστάμενος του 
Ιβ· ΤΕΤΣ, ως μέλος, με αναπληρωτή τον Παντ. Δραμου- 
ντάνη, υπάλληλο με βαθμό Α’, του κλάδου ΠΕ Τελωνεια¬ 
κών, που υπηρετεί στο ίδιο Τελωνείο. 

6. Τον Ιωάννη Τζήμα, υπάλληλο με βαθμό Α’ του Κλάδου 
ΠΕ Εφοριακών, που υπηρετεί ως προϊστάμενος του Τμή¬ 
ματος Στοιχείων της Δ/νσης Κώδικα Βιβλίων και Στοιχεί¬ 
ων, ως μέλος, με αναπληρωτή τον Δημ. Σταματόπουλο, υ¬ 
πάλληλο ιδίου βαθμού και κλάδου που υπηρετεί στην ίδια 
Διεύθυνση. 

7. Την Ελένη Σαργιάνου, Δ/ντριατης Δ/νσης Πετρελαϊ¬ 
κής Πολιτικής του Υπουργείου Ανάπτυξης, ως μέλος, με 

αναπληρωτή τον Μανώλη Χατζόπουλο, προϊστάμενο Τμή¬ 
ματος της ιδίας Δ/νσης του ίδιου Υπουργείου. 

8. Τον Κωνσταντίνο Χάγερ, προϊστάμενο της Δ/νσης Τε¬ 
χνικής Οχημάτων του Υπουργείου Μεταφορών, ως μέ¬ 
λος, με αναπληρωτή τον Παν. Λυμπερόπουλο, Προϊστά¬ 
μενο του Τμήματος εξυπηρέτησης οχημάτων της ίδιας 
Δ/νσης. 

9. Την Ευαγγελία Πολιτοπούλου, Δ/ντριατης Δ/νσης 11- 
μών Βιομηχανικών Προϊόντων και Φαρμάκων, του Υπου- 
γείου Ανάπτυξης, ως μέλος, με αναπληρωτή τον Λουκά 
Κατσούλα, προϊστάμενο του Τμήματος Καυσίμων, της ι¬ 
δίας Δ/νσης του ιδίου Υπουργείου. 

10. Τον Ανδρέα Τζούρο, Δ/ντή Προγραμματισμού του 
Ομίλου της ΔΕΠ, ως μέλος, με αναπληρωτές τους Αντων. 
Ριζάκο από τα ΕΛΔΑ και Μιχαήλ Αταριάν από τα ΕΛΔΑ-Ε. 

Γ. Χρέη Γραμματέα της Ομάδας Εργασίας θα εκτελεί ο 
Ιωάννης Αλιμαντήρης, υπάλληλος με βαθμό Α’, του κλά¬ 
δου ΠΕ Τελωνειακών, που υπηρετεί στη Δ/νση Ειδικών 
Φόρων Κατανάλωσης, με αναπληρωτή τον Κων/νο Κωλέ- 
τση, υπάλληλο του ιδίου βαθμμού και κλάδου, που υπη¬ 
ρετεί στην ίδια Δ/νση. 

Δ. Έργο της Ομάδας Εργασίας είναι η μελέτη του συ¬ 
νόλου των προβλημάτων που σχετίζονται με την χρήση, 
διάθεση και διακίνηση του πετρελαίου θέρμανσης και η 
διατύπωση προτάσεων και ρυθμίσεων (νομοθετικών ή δι¬ 
οικητικών) αναγκαίων για την ορθολογικότερη χρήση και 
τον αποτελεσματικότερο έλεγχο της αγοράς του προϊό¬ 
ντος αυτού. 

Ε. Η Ομάδα Εργασίας θα συνεδριάζει στο κατάστημα 
του Υπουργείου Οικονομικών (Καρ. Σερβίας 10), εντός και 
εκτός του κανονικού ωραρίου λειτουργίας των Δημοσίων 
Υπηρεσιών, σε ημέρες και ώρες που θα καθορίζονται από 
τον Συντονιστή της και θα πρέπει να ολοκληρώσει το έρ¬ 
γο της μέχρι 28.2.1998, υποβάλλοντας το πόρισμά της 
στον Γενικό Διευθυντή Τελωνείων και Ειδικών Φόρων Κα¬ 
τανάλωσης και στην Υπηρεσία μας. 

ΣΤ. Ο Συντονιστής της Ομάδας Εργασίας, δύναται να 
καλεί υπαλλήλους - εκπροσώπους άλλων Υπηρεσιών, ό¬ 
ταν τούτο κρίνεται αναγκαίο για την αντιμετώπιση ειδικών 
θεμάτων κατά την διάρκεια των εργασιών αυτής. 

Ζ. Η αποζημίωση του Συντονιστή, των μελών και του 
Γραμματέα της Ομάδας Εργασίας θα καθορισθεί με άλλη 
απόφαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1997 


Με εντολή Υπουργού 
Ο Γ ενικός Διευθυντής 
ΑΝΑΣΤΑΣΙΟΣ ΚΑΚΚΑΒΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αοιθ. 41102/6 84 (3) 

Αναγνώριση της Α.Ε. ΕΛΛΗΝΙΚΟΣ ΝΗΟΓΝΩΜΩΝ ως φο¬ 
ρέα ελέγχου σύμφωνα με την Οδηγία 94/25 γιατα σκά¬ 
φη αναψυχής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α.Του Ν. 1558/85 «Κυβέρνηση και Κυβερνητικά Όργανα». 

β. Του Π.Δ. 229/86 «Σύσταση και Οργάνωση Γ.Γ.Β.», ό¬ 
πως τροποποιήθηκε και συμπληρώθηκε από το Π.Δ. 
396/88 και το Π.Δ. 189/95 (ΦΕΚ 99 Α'). 

γ. Του 27/1.2.1996 (ΦΕΚ 19 Α’) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

δ. Του άρθρου 7 παρ. 4 του Ν. 2244/94 (ΦΕΚ 168 Α’) 
«Ρύθμιση θεμάτων ηλεκτροπαραγωγής από ανανεώσι¬ 
μες πηγές ενέργειας και από συμβατικά καύσιμα και άλ¬ 
λες διατάξεις», όπως αντικαταστάθηκε με το άρθρο 17 
παρ. 2του Ν. 2308/95 (ΦΕΚ 114 Α’). 

2. Το άρθρο 22 του Ν. 1682/87 «Μέσα και όργανα ανα¬ 
πτυξιακής πολιτικής .... και άλλες διατάξεις» (ΦΕΚ 
14/Α/87). 

3. Τις διατάξειςτου Ν. 2231/94 «Σύσταση και λειτουργία 
του Ελληνικού Ινστιτούτου Μετρολογίας, Εθνικού Συμ¬ 
βουλίου Διαπίστευσης και άλλες διατάξεις» (ΦΕΚ 
139/Α/94). 

4. Το άρθρο 7 του Π.Δ. 259/87 (ΦΕΚ 139/Α/88) «Οργανι¬ 
σμός Υπουργείου Εμπορικής Ναυτιλίας», που αφορά τις 
αρμοδιότητες της Δ/νσης Ελέγχου Εμπορικών πλοίων. 

5. Την 4841/Φ7β/52/7.2.97 κοινή απόφαση των Υπουρ¬ 
γών Εθνικής Οικονομίας, Ανάπτυξης και Εμπορικής Ναυ¬ 
τιλίας (ΦΕΚ 111 /Β/26.2.1997) με την οποία μεταφέρθηκε 
στο Ελληνικό Δίκαιο η Οδηγία 94/25 σχετικά μετά σκάφη 
αναψυχής. 

6 . Την 11523/Φ7β/26.3.1997 κοινή απόφαση των Υπουρ¬ 
γών Ανάπτυξης και Εμπορικής Ναυτιλίας, μετην οποία κα¬ 
θορίστηκαν οι προϋποθέσεις για την αναγνώριση δυνα¬ 
τότητας ανάληψης εργασιών ελέγχου των σκαφών ανα¬ 
ψυχής, ορίστηκε η διαδικασία αναγνώρισης και ζητήθηκε 
από ενδιαφερομένους φορείς να υποβάλουν αίτηση με 
τεχνικό φάκελο στο Υπουργείο Ανάπτυξης, προκειμένου 
να αναγνωριστούν και στη συνέχεια κοινοποιηθούν. 

7. Τις από 19.5.1997 και 11.11.1997 αιτήσεις της Α.Ε. 
ΕΛΛΗΝΙΚΟΣ ΝΗΟΓΝΩΜΩΝ ζητεί να αναγνωριστεί σαν 
φορέας ελέγχου, έκδοσης πιστοποιητικών ή βεβαιώσεων 
όλων των κατηγοριών Σκαφών Αναψυχής, καθώς και των 
συστατικών τους, που προβλέπονται από την 
4841/Φ7β/52/7.2.1997 απόφαση. 

8 . Την από 21.11.1997 έκθεση - εισήγηση της επιτροπής 
που συνεστήθη μετην 11523/Φ7β/26.3.1997 απόφαση. 

9. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον κρατικό προϋπολο¬ 
γισμό. 

10. Την 114/4.10.1996 (ΦΕΚ 924/Β) απόφαση του Πρω¬ 
θυπουργού και της Υπουργού Ανάπτυξης «Περί ανάθε¬ 
σης αρμοδιοτήτων στους Υφυπουργούς Ανάπτυξης Άννα 
Διαμαντοπούλου και Μιχάλη Χρυσοχοΐδη«, αποφασίζου¬ 
με: 

Άρθρο 1 

Αναγνωρίζουμε την Α.Ε. ΕΛΛΗΝΙΚΟΣ ΝΗΟΓΝΩΜΩΝ ως 
φορέα ελέγχου, έκδοσης πιστοποιητικών ή βεβαιώσεων 
όλων των κατηγοριών Σκαφών Αναψυχής, καθώς και των 


συστατικών τους, και για όλες τις ενότητες αξιολόγησης 
του κατασκευαστή, που προβλέπονται από την 
4841/Φ7β/52/7.2.1997 απόφαση. 

Άρθρο 2 
Υποχρεώσεις 

Η Α.Ε. ΕΛΛΗΝΙΚΟΣ ΝΗΟΓΝΩΜΩΝ υποχρεούται: 

1 . να διαπιστευθεί για το αντικείμενο για το οποίο ανα¬ 
γνωρίζεται μόλις το Εθνικό Σύστημα Διαπίστευσης λει¬ 
τουργήσει, 

2 . να συμμορφώνεται προς τις απαιτήσεις για τον κοι¬ 
νοποιημένο οργανισμό, όπως αυτές περιγράφονται στην 
4841/Φ7β/52/7.2.1997 απόφαση, 

3. να συμμορφώνεται προς τις υποχρεώσεις που περι- 
γράφονται στην παράγραφο Βτου Παραρτήματος 1 της 
11523/Φ7β/26.3.1997 απόφασης. 

Άρθρο 3 

Ισχύς αποφάσεως 

1. Σε περίπτωση που διαπιστωθεί ότι ο αναγνωρισμένος 
κατά την παρούσα απόφαση φορέας δεν ανταποκρίνεται 
στις υποχρεώσεις που προβλέπονται στο ανωτέρω άρ¬ 
θρο 2, η αντίστοιχη αναγνώριση θα ανακληθεί προσωρινά 
ή οριστικά. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΝΝΑ ΔΙΑΜΑΝΤΟΠΟΥΛΟΥ ΣΤΑΥΡΟΣ ΣΟΥΜΑΚΗΣ 

-φ- 

Αριθ. 50938 ( 4 ) 

Αύξηση ύψους της συμμετοχής του Οργανισμού Εργατι¬ 
κής Κατοικίας (Ο.Ε.Κ.), στο πρόγραμμα δανειοδοτή- 
σεως με τη σύσταση Ειδικού Στεγαστικού Ανακυκλού- 
μενου Κεφαλαίου (Ε.Σ.Α.Κ.) γιατο έτος 1997. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξειςτου Ν.Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2) Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό τον ΟΕΚ (Υ.Α. 
30727/4815/4.8.1971, ΦΕΚ661 τ. Β’της 14.8.1971)». 

3) Τις διατάξειςτου άρθ. 2του Ν. 1849/89 «Επέκταση και 
Συμπλήρωση των στεγαστικών προγραμμάτων του 
Οργανισμού Εργατικής Κατοικίας και άλλες διατάξεις» 
(ΦΕΚ 113τ.Α’8.5.1989). 

4) Την αριθ. 50305/2.4.1991 απόφαση των Υπουργών 
Εθνικής Οικονομίας, Οικονομικών και Εργασίας «Περί ε¬ 
φαρμογής προγράμματος δανειοδοτήσεως με τη σύστα¬ 
ση Ειδικού Στεγαστικού Ανακυκλούμενου Κεφαλαίου 
(Ε.Σ.Α.Κ.)». 

5) Την αριθ. 50203/4.3.1997 απόφαση των Υπουργών Εθνι¬ 
κής Οικονομίας, Οικονομικών και Εργασίας και Κοινωνικών 
Ασφαλίσεων «Προσδιορισμός ύψους της συμμετοχής του 
Οργανισμού Εργατικής Κατοικίας (Ο.Ε.Κ.), στο πρόγραμμα 
δανειοδοτήσεως με τη σύσταση Ειδικού Στεγαστικού Ανακυ¬ 
κλούμενου Κεφαλαίου (Ε.Σ.Α.Κ), γιατο έτος 1997. 

6 ) Την αριθ. 50769/20.10.1997 απόφαση των Υπουργών 
Εθνικής Οικονομίας, Οικονομικών και Εργασίας και Κοινω- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ρΈΥΧΟΣ ΔΕΥΤΕΡΟ) 


νικών Ασφαλίσεων «Αύξηση ύψους της συμμετοχής του 
Οργανισμού Εργατικής Κατοικίας (Ο.Ε.Κ.), στο πρόγραμ¬ 
μα δανειοδοτήσεως με τη σύσταση Ειδικού Στεγαστικου 
Ανακυκλούμενου Κεφαλαίου (Ε.Σ.Α.Κ.) για το έτος 1997». 

7) Το αριθ. 34544/10811/19.11.1997 έγγραφο του 
Ο.Ε.Κ. με το οποίο μας υπέβαλε απόσπασμα πρακτικού 
της αριθ. 76/10.11.1997 συνεδριάσεως του Διοικητικού 
του Συμβουλίου. 

8 ) Τις διατάξεις του άρθρου 27 του Ν. 2081/1992 και 
29Α του Ν. 1558/1985 και ότι από τις διατάξεις της από¬ 
φασης αυτής προκαλείται δαπάνη σε βάροςτου Προϋπο¬ 
λογισμού του Ο.Ε.Κ. ύψους 5.000.000.000 δρχ., η οποία 
θα καλυφθεί από τον κωδικό 6213 Γ και θα μεταφερθεί στο 
Κ6213 Γαπότους κωδικούς 6213 Ακαι ΚΑ9841. 

9) Τη διάταξη του άρθρου 22του Ν. 2362/1995 «Περί Δη¬ 
μοσίου Λογιστικού, Ελέγχου των δαπανών του Κράτους 
και άλλες διατάξεις». 

10 ) Την αρ . 1107147/1239/0006Α/96 κοινή απόφαση του 
Πρωθυπουργού καιτου Υπουργού Οικονομικώνγιατην α¬ 
νάθεση αρμοδιοτήτων, αποφασίζουμε. 

Αυξάνουμε το ύψος της συμμετοχής του Οργανισμού 
Εργατικής Κατοικίας (Ο.Ε.Κ.), στο πρόγραμμα δανειοδο¬ 
τήσεις μέσω του Ειδικού Στεγαστικού Ανακυκλούμενου 
Κεφαλαίου (Ε.Σ.Α.Κ.), για το έτος 1997, κατα 
5.000.000.000 δραχμές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Αριθ, 34232 . (5) 

Καθορισμός ποσοστού απολύσεων κατά το Α εξάμηνο 
του έτους 1998. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 . Τις διατάξεις της παρ. 2 του άρθρου 1 του Ν. 

1387/1983 «Έλεγχος ομαδικών απολύσεων και άλλες δια¬ 
τάξεις». 

2. Τη γνώμη του Ανωτώτου Συμβουλίου Εργασίας που 
διατυπώθηκε κατά τη συνεδρίαση της 22ας Δεκεμβρίου 
1997. 

3. Τις κρατούσες συνθήκες στην ελληνική αγορα εργα¬ 
σίας, αποφασίζουμε: 

Καθορίζουμε για το Α' εξάμηνο του έτους 1998 σε (2 /ο) 
και μέχρι τριάντα άτομα κατ’ ανώτατο όριο το ποσοστο 
των απολύσεων προσωπικού, κάθε μήνα για τις επιχειρή¬ 
σεις ή εκμεταλλεύσεις που απασχολούν στην αρχή του 
μήνα προσωπικό πάνω από πενήντα (50) άτομα. Απολύ¬ 
σεις πέραν του ορίου αυτού θεωρούνται ομαδικές. 

Από τις διατάξεις της παρούσας απόφασης, δενπροκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Αριθ. 154842 , ^ 

Καθορισμός ποσοστού αμοιβής των δικηγόρων του Δικη¬ 
γορικού Συλλόγου Καβάλας από τις υποθέσεις ανα¬ 
γκαστικών απαλλοτριώσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη 1) τις διατάξεις του άρθρου 9 Ν. 
1093/80, 2) του άρθρου 22 παρ. 10 Ν. 1868/89, 3) την α- 
ριθ. 11/27.10.1997 απόφαση του Δ.Σ. του Δικηγορικού 
Συλλόγου Καβάλας, 4) το γεγονός ότι από την απόφαση 
αυτή δεν προκύπτει δαπάνη σε βάρος του κρατικού προ¬ 
ϋπολογισμού, αποφασίζουμε: 

Καθορίζουμε το ποσοστό αμοιβής των δικηγόρων του 
Δικηγορικού Συλλόγου Καβάλας από τις υποθέσεις ανα¬ 
γκαστικών απαλλοτριώσεων κάθε είδους ως εξής. 

Α. Για ποσό αποζημιώσεως μέχρι 5.000.000 δρχ. όπως 
αυτή καθορίζεται με την απόφαση της εκτιμητικής επι¬ 
τροπής του άρθρου 15 Ν.Δ. 797/1971 ή με την δικαστική 
απόφαση για καθορισμό προσωρινής ή οριστικής τιμής 
μονάδος, ποσοστό 10%. 

Β. Για ποσό από 5.000.001 έως 25.000.000 δρχ., ποσο¬ 
στό 8%. 

Γ. Για ποσό πάνω από 25.000.001 δρχ., ποσοστο 6%. 

Στην ανωτέρω αμοιβή περιλαμβάνεται και η επιδικαζό¬ 
μενη δικαστική δαπάνη μετάτην αφαίρεσητου ποσού που 
κατέβαλε ο εντολέας στον δικαιούχο δικηγόρο για την κά¬ 
λυψη των εξόδων της δίκης. 

Η αμοιβή των δικηγόρων που παρίστανται στις δίκες α¬ 
ναγκαστικών απαλλοτριώσεων για την εφαρμογή των 
σχεδίων πόλεων ορίζεται κατά τα ανωτέρω αλλά μόνο 
στο ποσό της αποζημίωσης που παραμένει μετά τους 
συμψηφισμούς των αποζημιώσεων μεταξύ των υποχρέ- 

ων · ■ α' 

Την κατά την ανωτέρω παράγραφο οριζόμενη αμοιβή 

και δικαστική δαπάνη δικαιούται και υποχρεούται να λάβει 
στο ακέραιο ο Δικηγόρος, αν παραστεί. 

Κατά την συζήτηση τόσο της υπόθεσης περί προσδιο¬ 
ρισμού προσωρινής τιμής μονάδος όσο και της αναγνώ¬ 
ρισης δικαιούχων. 

Στην περίπτωση κατά την οποία παραστεί άλλος δικη¬ 
γόρος στην υπόθεση περί προσδιορισμού προσωρινής ή 
οριστικής τιμής μονάδος και άλλος στην υπόθεση γιατην 
αναγνώριση δικαιούχων, θα λάβει ο μεν πρώτος το 1/3 ο 
δε δεύτερος τα 2/3 της κατά τα παραπάνω οριζόμενης α¬ 
μοιβής· 

Εάν ο δικηγόρος παραστεί μόνον στην υπόθεση περί 
προσδιορισμού προσωρινής τιμής μονάδος ή μόνον στην 
υπόθεση περί προσδιορισμού οριστικής τιμής μονάδος 
τότε τα ανωτέρω ποσοστά αμοιβής μειώνονται στο μισό. 

Από την κατά τα ανωτέρω εισπραττόμενη αμοιβή και δι¬ 
καστική δαπάνη παρακρατείται από τον Δικηγορικό Σύλ¬ 
λογο Καβάλας το ποσό όλο και ποσοστό 35% από αυτό α¬ 
ποδίδεται στον δικαιούχο δικηγόρο μετά από παρέλευση 
πέντε εργασίμων ημερών. 

Το ανωτέρω ποσοστό παρακράτησης δεν διαφοροποι¬ 
είται και αν ακόμη παρίστανται περισσότεροι δικηγόροι 
στην ίδια υπόθεση. 

Ο δικηγόρος που πρόκειται να χειρισθεί υπόθεση απο 
τις αναφερόμενες ανωτέρω και έχει συμφωνήσει την ερ¬ 
γολαβική της ανάληψη θα παραλαμβάνει από το Σύλλογο 
θεωρημένο σχέδιο εργολαβικού θα καταθέτει δε αντί¬ 
γραφο του εργολαβικού στην γραμματεία του Συλλόγου 
πριν από κάθε δικαστική ή εξώδικη ενέργειάτου. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παράλειψη υποβολής του αντιγράφου αποτελεί πει¬ 
θαρχικό παράπτωμα. 

Στο εργολαβικό θα περιλαμβάνεται όρος για την παρα¬ 
κράτηση που αναλογεί στο Σύλλογο. 

Εάν ο δικηγόρος έχει καταθέσει στο Τ. Παρακαταθηκών 
και Δανείων αντίγραφο του κατατεθέντος στη Γραμμα- 
τεία του Δικ. Συλλόγου εργολαβικού. Το Ταμείο Π. και Δ. 
υποχρεούται να παρακρατήσει από το ποσό της αποζη¬ 
μιώσεις το συμφωνηθέν στο εργολαβικό ποσό της αμοι¬ 
βής του Δικηγόρου και νατό αποδώσει στο Σύλλογο. 

Στην περίπτωση που δεν έχει συνταγεί εργολαβικό το 
Ταμείο Π. και Δανείων υποχρεούται να παρακρατήσει από 
το ποσό της αποζημιώσεως το ποσό της αμοιβής του Δι¬ 
κηγόρου που ορίστηκε με την δικαστική απόφαση περί 
καθορισμού προσωρινής ή οριστικής τιμής μονάδος απο¬ 
ζημιώσεως και να το αποδώσει στο Σύλλογο. 

Δεν μπορεί δικηγόρος μέλος του Συλλόγου να νομιμο¬ 
ποιήσει δικηγόρο άλλου Συλλόγου σε δίκη αναγκαστικής 
απαλλοτριώσεως κατά παράβαση των ανωτέρω οριζόμε¬ 
νων. 

Η εν λόγω νομιμοποίηση δεν είναι δυνατή αν δεν τηρη¬ 
θεί η ανωτέρω διαδικασία η οποία είναι δεσμευτική και για 
τον νομιμοποιούμενο δικηγόρο. 

Τα ανωτέρω οριζόμενα ισχύουν και για τις εκκρεμείς υ¬ 
ποθέσεις αναγκαστικών απαλλοτριώσεων. 

Τα κατά τα ανωτέρω εργολαβικά σε εκκρεμείς υποθέ¬ 
σεις αναγκαστικών απαλλοτριώσεων πρέπει να κατατε¬ 
θούν στον Σύλλογο μέχρι 30.12.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1997 
Με εντολή Υπουργού 
Ο Γ ενικός Γ ραμματέας 
ΓΕΩΡΓΙΟΣ Ν. ΑΝΔΡΕΟΠΟΥΛΟΣ 
-♦- 

Αριθ . 15 48 84 (7) 

Καθορισμός ποσοστού αμοιβής των δικηγόρων μελών 
του Δικηγορικού Συλλόγου Ναυπλίου για παράσταση 
σε υποθέσεις αναγκαστικών απαλλοτριώσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη 1) τις διατάξεις του άρθρου 9 Ν. 
1093/80, 2) του άρθρου 22 παρ. 10 Ν. 1868/89, 3) την α- 
ριθ. 15/26.11.1997 απόφαση του Δ.Σ. του Δικηγορικού 
Συλλόγου Ναυπλίου, 4) το γεγονός ότι από τις απόφαση 
αυτή δεν προκύπτει δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε το ποσοστό αμοιβήςτων δικηγόρωντου 
Δικηγορικού Συλλόγου Ναυπλίου για παράσταση σε υπο¬ 
θέσεις αναγκαστικών απαλλοτριώσεων σε 8% επί της λη- 
φθησομένης από τον δικαιούχο αποζημιώσεως. 

2. Καθορίζουμε το ποσοστό που θα παρακρατείται από 
τον Δικηγορικό Σύλλογο Ναυπλίου, από την αμοιβή που 
καταβάλλεται στα μέλη του από υποθέσεις αναγκαστικών 
απαλλοτριώσεων σε 75%. 

Το ως άνω παρακρατούμενο ποσό περιέρχεται σε ιδιαί¬ 
τερο λογαριασμό. Το απομένον υπόλοιπο 25% αποδίδε¬ 
ται στον δικαιούχο δικηγόρο. 

Σε περίπτωση κατά την οποία παρασταθεί διαφορετι¬ 
κός δικηγόρος κατάτιςδίκες, για τον προσδιορισμό τιμής 
μονάδας, για τον προσδιορισμό οριστικής τιμής μονάδας 
και κατά τη δίκη για την αναγνώριση δικαιούχων, ο καθέ¬ 
νας δικαιούται το 1 /3 της συνολικής αμοιβής. 


Το κατά την παρ. 1 ποσό (8%) παρακρατείται από το Τα¬ 
μείο Παρακαταθηκών και Δανείων και βεβαιώνεται υπέρ 
του Δικηγορικού Συλλόγου Ναυπλίου. Τα εισπραττόμενα 
από την παρακράτηση χρηματικά ποσά κατατίθενται σε ι¬ 
διαίτερο λογαριασμό αμέσως, από τον Πρόεδρο του Δι¬ 
κηγορικού Συλλόγου Ναυπλίου και επ’ ονόματιτου Προέ¬ 
δρου και του Ταμία του Δικηγορικού Συλλόγου σε υποκα¬ 
τάστημα μιας από τις Τράπεζες που λειτουργούν στο 
Ναύπλιο. 

Το ως άνω παρακρατούμενο ποσό θα αναλαμβάνεται 
και θα διανέμεται από τον καταθέσαντα αυτό Πρόεδρο 
του Δικηγορικού Συλλόγου Ναυπλίου κατά τις τρεις δια¬ 
νομές του μερίσματος. Από το αναλαμβανόμενο αυτό πο¬ 
σό,ποσοστό 1%θαπαραμείνει στο ταμείο του Συλλόγου, 
για την κάλυψη των εξόδων διαχείρισης του λογαρια¬ 
σμού. 

Η αμοιβή των δικηγόρων που παρίστανται στις δίκες α¬ 
ναγκαστικών απαλλοτριώσεων για την εφαρμογή των 
σχεδίων πόλεων ορίζεται κατά τ’ ανωτέρω, αλλά μόνο στο 
ποσό της αποζημιώσεως που παραμένει μετά τους συμ¬ 
ψηφισμούς των αποζημιώσεων μεταξύ των υποχρέων. 

Δικαιούχοι του προϊόντος της διανομής είναι οι εγγε¬ 
γραμμένοι στα μητρώα του Συλλόγου κατά την πρώτη συ¬ 
ζήτηση της απαλλοτριώσεως για τον καθορισμό προσω¬ 
ρινής τιμής μονάδος. Σε περιπτώσεις εξόδου από τη δι¬ 
κηγορία, μετάθεσης, θανάτου κάποιου μέλους του 
Δικηγορικού Συλλόγου Ναυπλίου προ του Β' δεκαπενθη¬ 
μέρου του μηνός Δεκεμβρίου κάθε έτους, οιεξερχόμενοι, 
οι μετατιθέμενοι και οι κληρονόμοι του θανόντος, θα με¬ 
τέχουν της αντίστοιχης διανομής, χωρίς να έχουν κανένα 
δικαίωμα συμμετοχής στις μετέπειτα διανομές. Διαφωνία 
των τυχόν αποκλεισμένων της διανομής κρίνεται με ορι¬ 
στική απόφαση του Δ.Σ. του Συλλόγου. 

Οι υποθέσεις που εκκρεμούν κατά τη δημοσίευση της 
παρούσας ενώπιον των Δικαστηρίων δεν υπάγονται στην 
παρούσα ρύθμιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1997 
Με εντολή Υπουργού 
Ο Γ ενικός Γ ραμματέας 
ΓΕΩΡΓΙΟΣ Ν. ΑΝΔΡΕΟΠΟΥΛΟΣ 
-♦- 

Αοιθ. 7001/2/804 - κβ (8) 

Ίδρυση Αστυνομικού Σταθμού Περιορισμένης Χρονικής 
Διάρκειας στον οικισμό Αχαράβη του Δήμου Θιναλίου 
Κέρκυρας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 11 παρ. 2, 4 και 6 του Ν. 
1481/1984 «Οργανισμός Υπουργείου Δημόσιας Τάξης» 
(Α’ -152), όπως το άρθρο αυτό αντικαταστάθηκε με το άρ¬ 
θρο 1 παρ. 1 του Ν. 1590/1986 (Α’-49). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ - 137), το οποίο 
προστέθηκε με το άρθρο 27του Ν. 2081/1992 (Α’ -154) και 
τροποποιήθηκε με το άρθρο 1 παρ. 2 εδάφ. α’ του Ν. 
2469/1977 (Α’-38). 

3. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α’ - 247). 

4. Τις διατάξεις της 1107147/1239/006Α από 4.10.1996 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (Β’ - 922). 

5. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού για το έτος 1997. Δαπάνες σε βά- 
ροςτου κρατικού προϋπολογισμού ύψους 1.900.000δρχ. 
περίπου προκαλούνται για το έτος 1998 και για καθένα α¬ 
πό τα επόμενα έτη. Οι δαπάνες του έτους 1998 και επόμε¬ 
νων ετώνπου αντιστοιχούν στους Κ.Α.Ε. 0721,0823,0824, 
0831,0832, 0861, 1111, 1112, 1231, 1321, 1322 και 1511 
θα αντιμετωπίζονται από τη μείωση των αντίστοιχων πι¬ 
στώσεων που διατίθενται στο Αστυνομικό Τμήμα Καρου- 
σάδων της Αστυνομικής Διεύθυνσης Κέρκυρας από το 
σύνολο των πιστώσεων που θα εγκρίνονται, από το 
Υπουργείο Οικονομικών, στους προϋπολογισμούς εξό¬ 
δων Ελληνικής Αστυνομίας, αποφασίζουμε: 

Αρθρο 1 

1. Ιδρύεται και λειτουργεί περιορισμένης χρονικής 
διάρκειας Αστυνομικός Σταθμός Αχαράβης Κέρκυρας, 
γενικής αρμοδιότητας, με έδρα τον Οικισμό Αχαράβη του 
Δήμου Θιναλίου και περιφέρεια εκείνη του ομώνυμου Δή¬ 
μου. Υπάγεται διοικητικά στο Αστυνομικό Τμήμα Καρου- 
σάδων της Αστυνομικής Διεύθυνσης Κέρκυρας. 

2. Η χρονική διάρκεια λειτουργίας του καθορίζεται από 
1/6 έως 30/9 κάθε έτους. 

3. Ο περιορισμένης χρονικής διάρκειας Αστυνομικός 
Σταθμός Αχαράβης, στελεχώνεται με ένα (1) Ανθυπαστυ- 
νόμο - Αρχιφύλακα και πέντε (5) Αστυφύλακες που λαμ- 
βάνονται με απόσπαση από Υπηρεσίες της Αστυνομικής 
Διεύθυνσης Κέρκυρας. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

-♦- 

Αριθ. 7001/1/9 - ιστ' (9) 

Επέκταση της τοπικής αρμοδιότητας Υπηρεσιών της 
Αστυνομικής Διεύθυνσης Φθιώτιδος. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης»· (Α’ -152). όπως το τελευταίο άρθρο αντικαταατάθη- 
κε με το άρθρο 1 παρ. 1 του Ν. 1590/1986 {Α’ -49). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ - 137), το οποίο 
προστέθηκε με το άρθρο 27του Ν. 2081 /1992 (Α’ -154) και 
τροποποιήθηκε με το άρθρο 1 παρ. 2 εδάφιο α’ του Ν. 
2469/1997 (Α’ -38). 

3 . Τις διατάξεις του άρθρου 1 Κεφάλαιο β’ παρ. 23 και 25 
της 7004/3/12 - νζ από 30.4.1996 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων στο Γε¬ 
νικό Γραμματέα, τον Αρχηγό της Ελληνικής Αστυνομίας, 
τους Προϊσταμένους των Κλάδων και άλλα όργανα του 
Υπουργείου Δημόσιας Τάξης» (Β’ - 320/1996). 

4. Το γεγονός ότι από τις διατάξεις της παρούσας από¬ 


φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Επέκταση Τοπικής Αρμοδιότητας 
Επεκτείνεται η τοπική αρμοδιότητα του Αστυνομικού 
Τμήματος Λαμίας καθώς και των Τμημάτων Ασφάλειας, 
Τροχαίας και Αγορανομίας Λαμίας, της Αστυνομικής Δι¬ 
εύθυνσης Φθιώτιδος και στον Οικισμό Σταυρός της Κοι¬ 
νότητας Σταυρού και περιορίζεται, αντίστοιχα, εκείνη του 
Αστυνομικού Σταθμού Λειανοκλαδίου, της ίδιας Αστυνο¬ 
μικής Διεύθυνσης. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1997 
Ο Αρχηγός 

Αντιστράτηγος ΑΘΑΝΑΣΙΟΣ ΒΑΣΙΛΟΠΟΥΛΟΣ 
-♦- 

Αοιθ. 5441 (1°) 

Συμπλήρωση της 3932/3.10.1997 (ΦΕΚ 954/ 24.10.1997/τ. 
Β’) απόφασης του Πρύτανη του Γεωπονικού Πανεπι¬ 
στημίου Αθηνών. 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΕΙΔΙΚΟΥ ΤΑΜΕΙΟΥ 

ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

1) Το άρθρο 9 παρ. 3 του Π.Δ. 1109 (ΦΕΚ 281 τ. 
Α’/11.12.80) περί τροποποιήσεων και συμπληρώσεωςτου 
από 30 Μάίου Β. Δ/τος «περίτου Ειδικού Ταμείουτης Ανω- 
τάτης Γεωπονικής Σχολής Αθηνών» (ΦΕΚ 153 τ. Α’). 

2) Τοάρθρο3παρ. 1 εφάφ.ΣΤ. Μίτου Ν. 2083/1992. 

3) Την ανάγκη αποκέντρωσης για την ταχύτερη διεκπε¬ 
ραίωση των υποθέσεων του Γεωπονικού Πανεπιστημίου 
Αθηνών. 

4) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, ούτε του Προϋπολογισμού του Γεωπονι¬ 
κού Πανεπιστημίου Αθηνών, αποφασίζουμε: 

Συμπληρώνεται η με αριθ. 3932/3.10.1997 Πρυτανική 
Πράξη (ΦΕΚ τ. Β’ 954/24.10.1997), «Μεταβίβαση εξου¬ 
σίας υπογραφής εγγράφων στον Προϊστάμενο Γραμμα- 
τείας και στον Προϊστάμενο Διεύθυνσης Οικονομικού του 
Γ εωπονικού Πανεπιστημίου Αθηνών», ως ακολούθως: 

Όταν απουσιάζει ή κωλύεται ή ελλείπει ο Προϊστάμενος 
Γραμματείας του Ιδρύματος η αρμοδιότητα υπογραφής 
των εγγράφων που έχει μεταβιβασθεί σε αυτόν με την α¬ 
νωτέρω Πρυτανική Απόφαση ασκείται ως εξής: 

Ο Αντιπρύτανης Ακαδημαϊκών Υποθέσεων και Προσω¬ 
πικού υπογράφει ή συνυπογράφει τα έγγραφα των περι¬ 
πτώσεων 1 έως και 3 της παραγράφου α’ του άρθρου 1 
της με αριθμό 3932/3.10.1997 (ΦΕΚ 2 Β7954/24.10.1997) 
Απόφασης του Πρύτανη και Προέδρου του Ειδικού Τα¬ 
μείου του Γεωπονικού Πανεπιστημίου Αθηνών. 

Η παρούσα απόφαση ισχύει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1997 
Ο Πρόεδρος - Πρύτανης 
ΣΠΥΡΙΔΩΝ ΚΥΡΙΤΣΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 5440 (11) 

Συμπλήρωση της 3931 13. 10.1997 (ΦΕΚ 954/24.10.1 997/τ. 
Β’) απόφασης του Πρύτανη του Γεωπονικού Πανεπι¬ 
στημίου Αθηνών. 

Ο ΠΡΥΤΑΝΙΣ 

ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1) Το άρθρο 3 (παρ. 3 εδάφ. στ ιιιτου Ν. 2083/1992. 

2) Την ανάγκη αποκέντρωσης για την ταχύτερη διεκπε¬ 
ραίωση των υποθέσεων του Γεωπονικού Πανεπιστημίου 
Αθηνών και 

3) Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, ούτε του Προϋπολογισμού του Γεωπονι¬ 
κού Πανεπιστημίου Αθηνών, αποφασίζουμε: 

Συμπληρώνεται η με αριθ. 3931/3.10.1997 Πρυτανική 
Πράξη (ΦΕΚ τ. Β' 954/24.10.1997), «Μεταβίβαση εξου¬ 
σίας υπογραφής εγγράφων στον Προϊστάμενο Γραμμα¬ 
τείας, στον Προϊστάμενο Διεύθυνσης Διοικητικού, στον 
Προϊστάμενο Διεύθυνσης Οικονομικού, στη Γραμματέα 
της Συγκλήτου και του Πρυτανικού Συμβουλίου και στους 
Γραμματείς των Ακαδημαϊκών Τμημάτων και στον Προϊ¬ 


στάμενο Τμήματος Μισθοδοσίας του Γεωπονικού Πανε¬ 
πιστημίου Αθηνών», ως ακολούθως: 

Όταν απουσιάζει ή κωλύεται ή ελλείπει ο Προϊστάμενος 
Γραμματείας του Ιδρύματος η αρμοδιότητα υπογραφής 
των εγγράφων που έχει μεταβιβασθεί σε αυτόν με την α¬ 
νωτέρω Πρυτανική Απόφαση ασκείται ως εξής: 

1) Ο Προϊστάμενος Δ/νσης Διοικητικού του Γεωπονι¬ 
κού Πανεπιστημίου Αθηνών υπογράφει τα έγγραφα των 
περιπτώσεων 4, 6,7, 8, 9, 10, 11, 13,14, 16 και 18 του άρ¬ 
θρου 1 της με αριθ. 3931/3.10.1997 (ΦΕΚ 2 Β’/ 
954/24.10.1997) Πρυτανικής Απόφασης. 

2) Ο Προϊστάμενος Δ/νσης Σπουδών και Φοιτητικής 
Μέριμνας υπογράφει τα έγγραφα των περιπτώσεων 12, 
15του άρθρου Ιτηςμεαριθ. 3931/3.10.1997 (ΦΕΚ 2 Β’/ 
954/24.10.1997) Πρυτανικής Απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1997 
Ο Πρύτανης 
ΣΠΥΡΙΔΩΝ ΚΥΡΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΎΤΕΡΟ) 


ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤ ΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312~ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ._ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225 761 ΘΕΣΣΑΛΟΝΙΚΗ 

5230 841 Βασ. Όλγας 188,1ος όρ. - Τ.Κ. 546 55 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00_ 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

---■ ' Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος 2531 _ ΤΑΠΕΤ 3512 _ 

Α'(Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 » · ” 

Γ'(Διορισμοί, απολύσεις κ.λπ. Δημ. Υπαλλήλων) 10.000 » ” 

Δ'(Απαλλοτριώσεις, πολεοδομία κ.λπ.) 50.000 » ■ ” 

Αναπτυξιακών Πράξεων (Τ.Α.Π.Σ.) 25.000 » · 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 

Παράρτημα ( Πίνακες επιτυχόντων διαγωνισμών) 5.000 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 

Ανωτάτου Ειδικού Δικαστηρίου (Α.Ε.Δ.) 3000 " 

Ανωνύμων Εταιρειών & Ε.Π.Ε. 250.000 » ■ 

Προκηρύξεων Α,Σ.Ε.Π. ___ 10 · 000 __----- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε.& Ε.Π.Ε. 200 000 ” _ 10 000 " _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφει . 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό ποσο 

της συνδρομής και ολοκληρο το ποσό υπέρ του ΤΑΠΕΤ. . 

* Η συνδρομή ισχύει για ένα χρόνο, που αρχίζει την_1η Ιανουάριου και λήγει την 31η Δεκεμβρίου του ίδιου χρονου. εν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, τ αχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





